kardosdrur/scandi-wiki huggingface dataset:
Vera Konstantinovna af Rusland

Vera Konstantinovna af Rusland (; ) (16. februar 1854 — 11. april 1912) var en russisk storfyrstinde, der var datter af storfyrst Konstantin Nikolajevitj af Rusland og barnebarn af Nikolaj 1. af Rusland. Hun blev gift med hertug Eugen af Württemberg fra den schlesiske linje af Huset Württemberg.

Biografi

Tidlige liv 

Vera Konstantinovna blev født den 16. februar 1854 i Sankt Petersborg i Det Russiske Kejserrige. Hun var sønnedatter af kejser Nikolaj 1. af Rusland og brordatter til kejser Aleksandr 2. af Rusland. Hendes far var storfyrst Konstantin Nikolajevitj af Rusland, og hendes mor var prinsesse Alexandra af Sachsen-Altenburg. Vera havde en søster og fire brødre, hvoraf søsteren Olga Konstantinovna af Rusland, der blev dronning af Kongeriget Grækenland, og broderen Konstantin Konstantinovitj af Rusland er de mest kendte. På grund af faderens navn blev familien kendt som Konstantinovitji-grenen af den russiske kejserfamilie.

Vera tilbragte en del af sin barndom i Polen, hvor hendes far var vicekonge uden megen succes. Fra hun var 9 år gammel, blev hun opdraget hos sin faster storfyrstinde Olga og onkel kong Karl 1. af Württemberg.

Ægteskab 
Storfyrstinde Vera blev gift den 4. maj 1874 i Stuttgart med hertug Eugen af Württemberg fra den schlesiske og hertugelige linje af Huset Württemberg. Hertug Eugen var søn af hertug Eugen af Württemberg og prinsesse Mathilde af Schaumburg-Lippe. Vera og Eugen fik tre børn, sønnen Karl Eugen og døtrene Elsa og Olga.

Død 
Storfyrstinde Vera døde 58 år gammel den 11. april 1912 i Stuttgart.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Isojoki

Isojoki () er en finsk kommune . Det er en del af den Södra Österbotten-region . Byen Pori ligger 83 kilometer syd for Isojoki. Befolkningen i Isojoki er 1.937 (31. juli 2020) og kommunen dækker et område på 62,38 km2 hvoraf 5,05 km2 er sø (2018) . Befolkningstætheden er 3,02 indb./km2. Kommunen er ensproget finsk, og nabokommunerne er Honkajoki, Karijoki, Kauhajoki, Kristinestad, Merikarvia og Siikainen .

Selvom området ikke er meget højt, ligger en af de højeste bakker i det sydlige Finland her (Lauhanvuori). Mange finner fra dette område immigrerede til Minnesota i USA samt Michigan.

Erhverv: Træ, kartoffel, maskiner.

Turisme: Lauhanvuori Nationalpark (hotel, udsigtstårn, stor røgsauna, historisk natur med mange relikvier fra istiden)

Natur: Hovedsageligt skov, sump og landbrug

Kilder og henvisninger 

 Kommune Isojoki - Officiel hjemmeside

Kommuner i Finland
Konstantin Konstantinovitj af Rusland

Konstantin Konstantinovitj af Rusland (; ) (22. august 1858 — 15. juni 1915) var en russisk storfyrste, der var søn af storfyrst Konstantin Nikolajevitj af Rusland og prinsesse Alexandra af Sachsen-Altenburg.

Biografi

Tidlige liv 
Konstantin Konstantinovitj blev født den 22. august 1858 i Strelna udenfor Sankt Petersborg i Det Russiske Kejserrige. Han var det fjerde barn og anden søn af storfyrst Konstantin Nikolajevitj af Rusland i hans ægteskab med prinsesse Alexandra af Sachsen-Altenburg.

Ægteskab 
Storfyrst Konstantin giftede sig den 27. april 1884 i Sankt Petersborg med prinsesse Elisabeth af Sachsen-Altenburg. De fik ni børn, der fik tillagt titel af prinser og prinsesser af Rusland.

Død 
Storfyrst Konstantin døde 56 år gammel den 15. januar 1915 i Pavlovsk udenfor Sankt Petersborg.

Referencer

Litteratur

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Leivonmäki Nationalpark

Leivonmäki Nationalpark () er en nationalpark i det landskabet Keski-Suomi i Vestfinlands len. Den blev etableret i 2003 og dækker et areal på 29 km2 .

Landskabet består af sumpe ved bredderne af den mellemstore sø Rutajärvi og åse med skove.

Galleri

Kilder og henvisninger 

 
 Outdoors.fi - Leivonmäki National Park

Nationalparker i Finland
IUCN Kategori II
Dmitrij Konstantinovitj af Rusland

Dmitrij Konstantinovitj af Rusland (; ) (13. juni 1860 — 28. januar 1919) var en russisk storfyrste, der var søn af storfyrst Konstantin Nikolajevitj af Rusland og prinsesse Alexandra af Sachsen-Altenburg samt fætter til kejser Aleksandr 3. af Rusland.

Biografi 
Dmitrij Konstantinovitj blev født den 13. juni 1860 i Strelna nær Sankt Petersborg i Det Russiske Kejserrige. Han var det femte barn og tredje søn af storfyrst Konstantin Nikolajevitj af Rusland i hans ægteskab med prinsesse Alexandra af Sachsen-Altenburg. Storfyrst Dmitrij havde en militær karriere. Selv om han aldrig spillede nogen politisk rolle, blev han som slægtning til Nikolaj 2. henrettet i 1919 under den Russiske Revolution.

Referencer

Litteratur

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Julskov

Julskov (dansk) eller Juhlschau (tysk) er en bebyggelse beliggende omtrent tre km nordøst for Oversø i nærheden af Trenen og Træsøen i det vestlige Angel i Sydslesvig. Administrativt hører Julskov under Oversø Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Oversø Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Julskov er første gang nævnt 1472. Hvis navnet oprindeligt har initialt H- er forleddet substantiv hjul og navnet kan i så fald betyde skoven, hvor der hentes materiale til vognhjul. Hvis  det har initialt I- er forleddet dyrenavnet olddansk iughul (oldnordisk īgull) for pindsvin. Stednavneforsker Kok formoder herkomst af mandsnavnet Jul. Julskov er beliggende i et bakket landskab med højder op til 65 m. Nærmeste landsbyer i omegnen er Munkvolstrup med Arnkielparken i nordvest, Lille Solt med Lillesoltmark i nordøst og øst, Soltbro og Holmark med Holmark Sø i øst samt den ved Trenen beliggende Ågård i syd. Agerjorden nordvest for Julskov kaldes for Kælderhule, forleddet bruges måske om en fordybning.

Noter 

Oversø
Vjatjeslav Konstantinovitj af Rusland

Vjatjeslav Konstantinovitj af Rusland (; ) (13. juli 1862 — 27. februar 1879) var en russisk storfyrste, der var den yngste søn af storfyrst Konstantin Nikolajevitj af Rusland og prinsesse Alexandra af Sachsen-Altenburg. Han døde af en hjerneblødning som 16-årig.

Referencer

Litteratur

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Robert Stevenson

Robert Stevenson kan referere til flere forskellige personer:
 Robert Stevenson (ingeniør) (1772-1850) − skotsk ingeniør og opfinder
 Robert Louis Stevenson (1850-1894) − skotsk forfatter og sønnesøn af ovenstående
 Robert Stevenson (filminstruktør) (1905-1986) − britisk-amerikansk filminstruktør, manuskriptforfatter og filmproducent
Bilskov

Bilskov (dansk) eller Bilschau (tysk) er en landsby beliggende midtvejs mellem Jaruplund og Oversø i Lusangel i det centrale Sydslesvig. Administrativt hører Bilskov under Oversø Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Oversø Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Bilskov er første gang nævnt 1577. Forleddet er substantiv oldnordisk bīldr, navn på forskellige vinkelformede redskaber, her måske plovskær. Ordet forekommer ofte i nordiske stednavne. Efterleddet -skov blev på tysk til -schau. 

Landsbyen er især kendt for sin kro, som kan fremvise en over 400-årig historie. Lidt vest for Bilskov Kro løber en del af Oksevejen, der 1582 anlagdes fra Bov om Flensborg By, sammen med Chauseen. Imellem Oversø og Bilskov var der den 24. april 1848 en større fægtning mellem danske og tyske tropper (→Træfningen ved Oversø). Den 23. juli 1850 holdtes der dansk krigsråd i Bilskov Kro . Under den 2. Slesvigske krig kom det den 6. februar 1864 igen til kamphandlinger mellem danskerne og tyskerne i området omkring Bilskov (→Slaget ved Sankelmark).

Under afstemningsdebatten i 1920 talte den dansk-slesvigske journalist Ernst Christiansen den 1. marts 1920 i Bilskov Kro .

Eksterne henvisninger

Noter 

Oversø
Ioann Konstantinovitj af Rusland

Ioann Konstantinovitj af Rusland (; ) (5. juli 1886 – 18. juli 1918) var en russisk prins fra Huset Romanov. Han var den ældste søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg).

Biografi 
Ioann Konstantinovitj blev født den 5. juli 1886 i Pavlovsk udenfor Sankt Petersborg i Det Russiske Kejserrige. Han var det ældste barn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg). Prins Ioann giftede sig den 2. september 1911 i Peterhofs palads udenfor Sankt Petersborg med prinsesse Jelena af Serbien, datter af kong Peter 1. af Serbien og Zorka af Montenegro. De fik to børn, prins Vsevolod og prinsesse Jekatarina. Prins Ioann blev under den Russiske Revolution myrdet sammen med flere medlemmer af sin familie den 18. juli 1918 i byen Alapajevsk i Uralbjergene.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Østby (Selsø Sogn)

Østby er en landsby på Hornsherred i Frederikssund Kommune.
Den ligger nord for Sønderby og syd for Skuldelev på omtrent samme breddegrad som Jyllinge på den anden side af Roskilde Fjord.
Syd for Østby ligger bebyggelsen Hellesø med søen Hellesø.

Østby knytter sig til Henrik Pontoppidan og hans forfatterskab,
og et punkt ved gadekæret indgår i Danske Digterruter. 
Her står også Edwin Westergrens skulptur Livsvilje.
Tekststykket der oplæses i Danske Digterruter er fra novellen Naadsensbrød.

Henvisninger 

Byer i Frederikssund Kommune
Jelena af Serbien

Jelena af Serbien (; ), i Rusland kaldet Jelena Petrovna (), (4. november 1884 – 16. oktober 1962) var en serbisk prinsesse, der var datter af kong Peter 1. af Serbien. Hun blev senere prinsesse af Rusland, da hun giftede sig i 1911 med prins Ioann Konstantinovitj af Rusland.

Referencer

Eksterne links 

Huset Karadjordjević
Kongelige fra Serbien
Personer fra Cetinje
Ågård (Sydslesvig)

Ågård, Aagaard (dansk) eller Augaard (tysk) er en bebyggelse beliggende ved Trenens øvre løb øst for Oversø i det vestlige Angel (Lusangel) i Sydslesvig. Administrativt hører Ågård under Oversø Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet under Oversø Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Ågård er første gang nævnt 1377-1390 (Dipl,Fl.). Forleddet er subst. glda. ā (å) sigtende til beliggenheden ved Trenen. Efterleddet er subst. gård, sandsynligvis i singurlaris.

Ågård var hjemsted for den danske Aagaard Højskole, som dog måtte lukke i 1889, efter at tyskerne forbød al undervisning på dansk. I 1962 blev Ågård sammen med Julskov indlemmet i Oversø Kommune. Nord for Ågård ligger gården Julskov, syd for Ågård på Trenens modsatte side Store Solt Vesterskov. Skellet til nabosognet Store Solt kaldes for Skelkær.

Noter 

Oversø
VM i håndbold 2025 (kvinder)

Verdensmesterskabet i håndbold for kvinder 2025 bliver det 27. mesterskab. VM i håndbold for kvinder arrangeret af IHF og afholdes i Tyskland og Holland.

Qualification

Håndbold i 2025
2025 (kvinder)
Thomas Dambo

Thomas Dambo er kunstnernavnet for  Thomas Winther Pedersen, født 1979 i Odense) er en dansk skulptør, som helst bygger af genbrugstræ.

I 2016 byggede han seks kæmper af genbrugstræ, som står ved skov, sø og bakketop på udvalgte steder på Københavns Vestegn. Han har også opført trolden Stærke Storm ved KunstCentret Silkeborg Bad og flere andre rundt omkring i Danmark.

Han har desuden bygget kæmper eller trolde i USA, Belgien, Tyskland, Sydkorea og Kina. I 2023 opførte han trold nummer 100, der står et sted i Hedeland ved Roskilde.

Referencer

Eksterne henvisninger 
 Personlig hjemmeside
 Kort over Thomas Dambos trolde

Billedhuggere fra Danmark
Personer fra Odense
Undskyld vi roder

Undskyld vi roder er et dansk satirisk podcast om tilblivelsen af den fiktive landsdækkende radiostation R8dio. I podcasten spiller komiker Kasper Nielsen rollen som radiodirektør Klavs Bundgaard, mens komiker Brian Lykke spiller rollen som programchef Allan Sindberg.
Podcasten er blevet beskrevet som en krydsning mellem den britiske mockumentary The Office og den danske radiosatire Den Korte Radioavis. 
Lige inden sommeferien 2023 brændte den elskede nørreskov i Skuldborg ned. Der var et menneske, man aldrig helt har fundet ud af hvem var, der havde tændt et bål i de smukke omgivelser. Personen gik derefter fra bålet uden yderligere tanker om at det var en tør skov han havde tændt det i. Skuldborg brandvæsen blev derefter tilkaldt og Nørreskoven er nu Europas største insekthotel.

Baggrund 

I 2019 fik Radio24syvs kanalchefer Mikael Bertelsen og Mads Brügger idéen til et satireprogram i kølvandet på, at radiostationens sendetilladelse blev overdraget til Radio 4.
Programmet skulle være et dagligt satireprogram om tilblivelsen af den fiktive radiostation R8dio med Kasper Nielsen og Brian Lykke i hovedrollerne. Radiostationen Radio Loud vandt imidlertid udbuddet foran Radio24syv, som dermed lukkede endeligt. I 2020 besluttede Nielsen og Lykke alligevel at realisere konceptet i form af podcasten Undskyld vi roder. Podcasten begyndte som en parodi på Radio Loud og det politiske forløb, der ultimativt førte til Radio24syvs endeligt. Podcasten havde omtrent 100.000 downloads i uge 6 af 2021, hvilket er flere downloads end Radio Louds 86 podcasts havde tilsammen i samme periode.

Podcastens univers

Centrale karakterer 

Se Karakterer i Undskyld vi roder for det fulde persongalleri

Programmer på R8dio

Modtagelse

Lyttertal 
Podcasten havde omtrent 100.000 downloads i uge 6 af 2021. Pr. december 2022 havde R8dios programflade ifølge deres egen hjemmeside 170.000 månedlige unikke lyttere og 500.000 månedlige downloads.

Priser 
Podcasten modtog prisen for Årets Satire ved Prix Audio 2020 og Prix Audio 2021.

Henvisninger

Noter

Referencer

Eksterne henvisninger
Youku

Youku (  , bogstaveligt talt "fremragende [og] sej"), er en videodelingstjeneste i Kina.

Historie 
Den 18. oktober 2010 underskrev Disney en distributionsaftale med det kinesiske websted Youku.

I marts 2012 købte virksomheden Tudou firmaet og blev efterfølgende den største online videoplatform i Kina under navnet Youku Tudou.

I april 2014 købte Alibaba.com en andel i selskabet.

Den 12. november 2014 annoncerede Xiaomi, at de købte en del af Youku Tudou.

I oktober og november 2015 annoncerede Alibaba Group overtagelsen af andele i Youku til et beløb svarende til 3,7 mia. dollar. På tidspunktet for meddelelsen ejede Alibaba 18.3 % af Youku.

Kilder 

Softwarevirksomheder fra Kina
Web 2.0
Sociale netværk
Rudersdal

Rudersdal kan henvise til flere artikler:

 Rudersdal Kommune – en kommune i Region Hovedstaden
 Rudersdal (Rudersdal Kommune) – en bydel i Holte
 Rudersdal Provsti – et provsti i Helsingør Stift
 Rudersdal Kro – en nedlagt kro i Holte
C.N. Termansen

Clemen Nielsen Termansen (15. november 1857, Ribe - 14. januar 1939, Ribe) var en dansk byarkivar, lokalhistoriker, byrådspolitiker og forretningsdrivende. Han blev først of fremmest anerkendt for sine historiske studier i sin fødeby.

Termansen var søn af F. M. Termansen Bogbinder og Bogtrykker, der var broder til Chr. F. Termansen, som drev Termansen Boglade i Sønderportsgade.

1873-78 uddannelse som handelsmand på Ribe Katedralskole Det var under sin uddannelse på katedralskolen, at interessen for byens historie blev vakt. Drev Th. Bøggilds forretning, Overdammen 8 fra 1892-1909

Sad i Ribe Byråd fra 1894-1900 Formand for Ribe antikvariske Samling fra 1918 og by arkivar fra 1921.

Var under restaureringen af Sct. Catharinæ Kirke bygningskommissions tilsynshavende, sammen med Jacob Daugaard Peters

Udnævnt til Ridder af Dannebrog d. 25. november 1927 Udnævnt til æresborger i Ribe, 23. juli 1934

Trækker et par opsigtvækkende overskrifter i sommeren 1929, hvor Termansen trods sin alder på 72 gennemfører en spadseretur til Holsted og tilbage igen og nogle uger senere vælger at gå til Esbjerg.

Udgivelser 
Indskrifter fra gamle Bygninger i Ribe
[https://tidsskrift.dk/fraribeamt/article/view/76673/110647 St. Klemens Kirke i Ribe9

Referencer

Eksterne links 

Mindeord

Personer fra Ribe
Riddere af Dannebrog
Politikere fra Danmark
Stepzologi II

Stepzologi er det andet soloalbum af musikeren Stepz, der blev udgivet den 12. november 2020 via Universal Music.

Spor

Referencer 

Stepz-album
Album fra 2020
Soltskov

Soltskov (dansk) eller Großsoltholz (tysk) er en landsby beliggende syd for Store Solt i det vestlige Angel i Sydslesvig. Administrativt hører Soltskov under Store Solt Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Store Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Soltskov er første gang nævnt 1669. Navnet beskriver en Store Solt tilhørende skov. Vest for landsbyen ligger Bybjerg (Bübarg) og lidt længere i vest Store Solt Mose og Frørup Bjerge, i syd i nabosognet Havetoft Hostrupskov. Området sydvest for Soltskov (mellem Soltskov, Frørup Skov, Hostrupskov, Hedebjerg og Sønder Smedeby) var udstrakt hedeland.

Noter 

Byer i Angel
Overdammen (Ribe)

Overdammen er en gade i Ribe, der løber fra Torvet til Mellemdammen.

I en længere periode var den en del af Storegade, inden denne bliv spillet op i Neder-, Mellem- og Overdammen.

Den sidste del op mod Ribe Domkirke og med især Borgertårnet i baggrunden, findes på et utal af motiver.

Overdammen 1 
Ud over at være byens mest eftertragtede placering i erhvervsøjemed, så er der ikke så meget at sige om ejendommen. Den skal med her, fordi kvisten på huset er tilføjet i 1922 og vigtig i forhold til at tidsbestemme fotos.

Overdammen 3 
Et gavlhus, men faktisk ikke særlig gammelt. Mest bemærkelsesværdigt er, at huset ikke er med i Hans Henrik Engqvists Bevaringsplan fra 1969.

Det er ikke lykkedes at finde noget skriftligt på, hvorfor den ellers så respekterede tømrermester Jacob Daugaard Peters valgte og ikke mindst, fik lov til at rive et 1600-tal hus ned på denne matrikel, for at opføre dette gavlhus i 1917

Noget tyder på, hvis man gransker gamle billeder fra Apoteker-gården (Overdammen 5) og op imod det Ribe Domkirke, at gavlen har vendt bagud - væk fra Overdammen, som man også ser det på Overdammen 5.

Dette ses ikke på billeder efter 1920 - hvorfor det synes at há været planen at flytte gavlen fra baghuset til forhuset. Det er udokumenteret og spekulation fra forfatterens side.

Det Gamle Apotek - Overdammen 5

Kosmorama - Overdammen 7

Th. Bøggilds Købmandsbutik - Overdammen 8

Quedens Gård - Overdammen 10

En sandsten på Overdammen 11

Toldboden - Overdammen 12

Kongens Mølle 
Omtrent hvor Toldboden (Overdammen 12)  er i dag, fandt man til 1696 byens ældste mølle. Den var kendt som Kongens Mølle, Slotsmøllen eller Overmøllen. Møllen blev anlagt i 1250, men blev flere gange ødelagt af de mange stormfloder.

Ved en stormflod i 1696 går det så galt, at kongen ikke har råd til at reparere møllen igen.

Referencer 

Gader i Ribe
Soltbro

Soltbro (dansk) eller Großsoltbrück (tysk) er en landsby beliggende nord for Store Solt ved vejen til Lille Solt i det vestlige Angel i Sydslesvig. Administrativt hører Soltbro under Store Solt Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen til Store Solt Sogn. Sognet lå i Ugle Herred (Flensborg Amt, Sønderjylland), da området tilhørte Danmark.

Soltbro er første gang nævnt 1615. Navnet beskriver en bro ved Store Solt. Forleddet Solt mener formentlig salt, men kan derudover også betyde sumpede land.. Landsbyen er indrammet af floderne Kilså i vest og Bondeå i syd og sydøst, som begge munder efter få km ud i Træsøen. Landsbyerne i omegnen er Møllebro og Bistoft i øst, Smedekro og Lille Solt i nord samt Store Solt i syd. Skellet mellem Store og Lille Solt Sogn går mellem Soltbro og Smedekro.

Med under Soltbro hører det vest for landsbyen beliggende område Gryd (på tysk Grüh), første gang nævnt 1751, antagelig glda. griūt for sten. Det ved vejen til Flensborg beliggende Frisled er første gang nævnt 1693, måske har der ligget en vejforbindelse mellem Angel og Nordfrisland. Den nord for Bondeåen beliggende Bregnegård (Bregengaard) er første gang nævnt 1587. Navnet er afledt af plantenavnet bregne. Tæt ved åen skulle der være spor af et tidligere borganlæg med grave. Borgens besiddelser skal have gået over hele strækningen nordenfor Bondeåen, fra Møllebro via Ågård henad Oversø til. I årene 1780 til 1790 blev halvdelen af jorderne solgt fra og disse udgjorde senere en gård ved Møllebro.

Eksterne henvisninger

Noter 

Byer i Angel
W. V. D. Hodge

Sir William Vallance Douglas Hodge FRS FRSE (født 17. juni 1903, død 7. juli 1975) var en britisk matematiker og geometer.

Hans opdagelse af vidtgående topologiske relationer mellem algebraisk geometri og differentialgeometri - et område der nu kaldes Hodgeteori og vedrører Kählermangfoldighed - der har haft stor indflydelse på efterfølgende arbejde inden for geometri.

Se også 
Hodges formodning

Referencer 

Medlemmer af Royal Society
Modtagere af Copleymedaljen
Modtagere af Royal Medal
Matematikere fra Storbritannien
Boursorama

Boursorama er et fransk firma, hvis aktiviteter hovedsageligt er delt mellem informationsportalen Boursorama.com og netbanken Boursorama Banque. Société Générale ejer hele Boursoramas aktiekapital..

Siden oprettelsen har Boursorama.com-siden været den førende franske plantform inden for online aktiemarkedsinformation.

Efter flere overtagelser og fusioner, især med Fimatex i 2002, har Boursorama også diversificeret sig til mæglervirksomhed og netbank, hvilket resulterer i oprettelsen af den nuværende Boursorama Banque.

Referencer

Eksterne henvisninger 
 

Etableret i 1995
Finansielle servicevirksomheder fra Frankrig